armvectores/hy_wikipedia_2023 huggingface dataset:
Ռազմադաշտային վիրաբուժություն

Ռազմադաշտային վիրաբուժությունը բժշկության, մասնավորապես՝ ռազմական բժշկության մի ժամանակակից մարտական վնասվածքների ախտածագումը, կլինիկան, ախտորոշման եղանակները, ինչպես նաև ռազմական գործողությունների ժամանակ ցույց տրվող վիրաբուժական օգնությունը և հետագա բուժումը կազմակերպելու հարցերը։
Վիրաբուժությամբ մարտի դաշտում զբաղվել են դեռևս պատմական խորը անցյալում։ Ըստ էության զինվորական վիրաբույժները համարվում են նաև հին աշխարհի վիրաբուժության հիմնադիրները։ Հիպոկրատը իր աշխատություններում բազմիցս ընդգծել է պատերազմական գործողությունների դերը վիրաբուժության զարգացման գործում։ Հրազենային վերքերի առանձնահատկություններն առաջին անգամ ուսումնասիրել է 16-րդ դարի ֆրանսիացի հայտնի զինվորական վիրաբույժ Ամբրուազ Պարեն, իսկ 18-րդ դարում մեկ այլ ֆրանսիացի վիրաբույժ Ա. Լեդրանը առաջարկել է կիրառել այդ վերքերի վիրաբուժական մշակման մի նոր եղանակ, որի հիմքում ընկած էր դրանց լայն բացազատումը։ Սակայն մինչև 19-րդ դարը ռազմադաշտային վիրաբուժությունը, որպես առանձին դիսցիպլինա, դեռևս ձևավորված չէր։
19-րդ դարում ռուս վիրաբույժ Ն.Ի. Պիրոգովի գործունեությունը բերեց ռազմադաշտային վիրաբուժության հիմնադրմանը և զարգացմանը։ Պիրոգովը առաջինն էր, ով մարտի դաշտում կիրառեց անզգայացումը (եթերային նարկոզ), մշակեց վիրավորների տեսակավորման սկզբունքը, ներգրավեց կանանց՝ վիրավորներին օգնություն ցույց տալու համար։
Անգլիացի վիրաբույժ Դ. Լիստերը վերքերի բուժման ժամանակ առաջինն էր, ով սկսեց կիրառել կարբոլաթթվի լուծույթը՝ որպես հակասեպտիկ միջոց։ Դա հնարավորություն տվեց ռազմադաշտային վիրաբուժության պայմաններում կրճատել թարախանեխային բարդությունների քանակը և բարելավել մարտի դաշտում կատարվող վիրահատական միջամտությունների արդյունավետությունը։


== Գրականություն ==
Զարացյան Ա.Ք., Գրիգորյան Ռ.Ա. (2000)։ Ռազմադաշտային վիրաբուժություն
Ջանեկ Սիրերս

Ջանեկ Սիրերս (ծն. 1965 թ. հոկտեմբերի 20) վիզուալ էֆեկտների նկարիչ է, ով հայտնի է կինոյում այնպիսի աշխատանքներով, ինչպիսիք են The Matrix, Batman Begins, The Avengers և The Hunger Games, Catching Fire:


== Օսկար ==
Բոլոր երեքն էլ գտնվում են Լավագույն տեսողական էֆեկտների կատեգորիայում՝

72-րդ Ակադեմիայի մրցանակը- The Matrix (Մատրիցա)-ը կիսվել է Սթիվ Քորթլինի, Ջոն Գաետայի և Ջոն Թումի հետ։ Եվ հաղթեց։
83-րդ Ակադեմիայի մրցանակը- Iron Man 2 (Երկաթե Մարդը 2), անվանակարգը կիսվել է Բեն Սնոուի, Դան Սուդիքի և Գեդ Ռայթի հետ։ Սկսվել է սկզբից։
85-րդ Ակադեմիայի մրցանակը-The Avengers(Վրիժառուները), անվանակարգը կիսվել է Դան Սուդիքի, Ջեֆֆ Ռայթի և Գի Ուիլյամսի հետ։ Կորած Պիի կյանքին։


== Ընտրված թեմաներ ==
Սարդ Մարդ։ Վերադարձ (2017)
Տերմինատորները (2015)
«Քաղցած խաղեր։ Եվ բռնկվում է կրակը» (2013)
Վրիժառուները (2012) 
Երկաթե մարդը 2 (2010)
Ես լեգենդ եմ (2007)
Բեթմեն։ Սկիզբը(2005)
«Մատրիցա։ Վերալիցքավորում» (2003)
Մատրիցան  (1999)
Բժիշկ Դոլիտլ (1998)
Հզոր Ջոն Յանգ (1998)
«Թրումանի շոուն» (1998)
«Օդային բանտ» (1997)
Դանթեի գագաթը (1997)
Մարսը գրոհում է (1996)
«Ցնդած պրոֆեսորը» (1996)


== Ծանոթագրություններ ==


== Արտաքին հղումներ ==
Janek Sirrs Internet Movie Database կայքում
https://variety.com/t/janek-sirrs/
Մարիոն Հարրիս

Մարիոն Հարրիս կամ Մերիոն Հարրիս (անգլ.՝ Marion Harris, ապրիլի 4, 1896(1896-04-04), Ինդիանա, ԱՄՆ - ապրիլի 23, 1944(1944-04-23), Նյու Յորք շրջան, Նյու Յորք, Նյու Յորք, ԱՄՆ), ամերիկացի երգչուհի, որի հաջողության գագաթնակետը եղավ 1920-ական թվականներին։ Նա առաջին հայտնի սպիտակամորթ երգչուհին էր, որը երգեր էր կատարում ջազ և բլյուզ ժանրերում։


== Սկավառակագրություն ==
Տես «Marion Harris § Hit records»-ը անգլերեն հատվածում:


== Հիթային երգեր ==


== Ծանոթագրություններ ==


== Արտաքին հղումներ ==
Մարիոն Հարրիսը AllMusic կայքում
Մարիոն Հարրիսը на сайте Red Hot Jazz
Մարիոն Հարրիսը The Jazz Age կայքում
Ձայնագրություններ
Մարիոն Հարրիսը Internet Archive կայքում
Մարիոն Հարրիսը Internet Archive կայքում
Վռամ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Վռամ Քրիստափորի Կոստանյան (դեկտեմբերի 14, 1899(1899-12-14), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 23, 1941(1941-11-23)), հայ տնտեսագետ, պրոֆեսոր (1935), ԵՊՀ ռեկտոր (1935 թ. հուլիսից մինչև 1937 թ. հունվարը)։


== Կենսագրություն ==
Վռամ Կոստանյանը ծնվել է Վաղարշապատում։ Սովորել է Էջմիածնի Գևորգյան ճեմարանում, ապա՝ Մոսկվայի Մ. Լոմոնոսովի անվան պետական համալսարանի տնտեսական իրավունքի ֆակուլտետում և ԽՍՀՄ պետպլանի առընթեր ասպիրանտուրայում։ 1920 թվականին դարձել է կոմկուսի անդամ։ Մայիսյան ապստամբության օրերին բանտարկվել է։
Հայաստանում խորհրդային կարգեր հաստատվելուց հետո եղել է Էջմիածնի գավառային հեղափոխական կոմիտեի անդամ ու հեղկոմի քարտուղար, այնուհետև՝ Էջմիածնի բանգյուղտեսչության վարիչ։ 1925 թվականին տեղափոխվել է Երևան, աշխատել որպես Հայաստանի ժողկոմխորհի գործերի կառավարիչ, ապա՝ ֆինժողկոմատի կոլեգիայի անդամ ու ֆինանսական վերահսկողության պետ։ 1927 թվականին Մոսկվայում եղել է ԽՍՀՄ Ժողկոմխորհին առընթեր Անդրֆեդերացիայի մշտական ներկայացուցչության ֆինանսական հարցերի գծով խորհրդատու։
ԵՊՀ-ում Կոստանյանը սկսել է աշխատել 1928 թվականից. սկզբում դասավանդել է ֆինանսական, ապա՝ տնտեսական քաղաքականության դասընթացներ, այնուհետև եղել է տնտեսական քաղաքականության ու պլանավորման ամբիոնի վարիչ։ Դասավանդել է Հայկական մանկավարժական և կոոպերատիվ-տնտեսագիտական ինստիտուտներում։ Դասախոսական աշխատանքին զուգընթաց եղել է Հայաստանի կենտգործկոմի և Երևանի քաղխորհրդի անդամ, ժողկոմխորհի անդամ և ֆինանսական հարցերի գծով խորհրդատու, լուսժողկոմատի կոլեգիայի անդամ և գիտության բաժանմունքի վարիչ և այլն։
1935 թվականի հուլիսից մինչև 1937 թվականի հունվարը եղել է ԵՊՀ ռեկտոր։
Հեղինակ է 16 գիտական աշխատությունների, որոնք նվիրված են տնտեսական քաղաքականության ու սոցիալիստական շինարարության հարցերին։ Խմբագրել է Լենինի երկերի երրորդ հատորի հայերեն թարգմանությունը, ինչպես և տնտեսագիտական բուհական մի շարք դասագրքեր։
1937 թվականին Կոստանյանը ձերբակալվել է խորհրդային իշխանության դեմ ակտիվ պայքար տանելու շինծու մեղադրանքով և աքսորվել։ 1941 թվականի նոյեմբերի 23-ին վախճանվել է աքսորավայրում։ 1955 թվականին արդարացվել է հետմահու։
Ծննդյան 70-ամյակի կապակցությամբ Էջմիածին քաղաքի փողոցներից մեկը կոչվում է Վռամ Կոստանյանի անունով։


== Ծանոթագրություններ ==
Ալլահվերդիխարաբա

Ալլահվերդիխարաբա, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Դարաքենդ-Փարչենի ոստիկանական շրջանում՝ Օղրուջա գետի աջ կողմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ալեք Մանուկյան փողոց (Երևան)

Ալեք Մանուկյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ հասարակական գործիչ, բարերար, ճարտարագետ, արդյունաբերող, Հայաստանի ազգային հերոս Ալեք Մանուկյանի։


== Տվյալներ ==
Սկսվում է Իսահակյան և Նալբանդյան փողոցների խաչմերուկից և, Խանջյան փողոցին զուգահեռ, ձգվում մինչև Վարդանանց ու Երվանդ Քոչարի փողոցների խաչմերուկ (Վարդան Մամիկոնյանի հուշարձանի հետնամաս)։
Խորհրդային տարիներին կոչվել է կուսակցական և պետական գործիչ Ասքանազ Մռավյանի անունով։


== Հատվող փողոցներ ==
Սայաթ-Նովայի պողոտա
Մարտի 8-ի փողոց
Ֆիզկուլտուրնիկների փողոց
Այգեստանի 7-րդ փողոց
Հրանտ Շահինյան փողոց


== Նշանակալի օբյեկտներ ==
Երևանի պետական համալսարանի գլխավոր մասնաշենք
Ֆիզիկական կուլտուրայի հայկական պետական ինստիտուտ
Ռադիոտուն և Հայաստանի հանրային ռադիո
Հայաստանի հանրային հեռուստառաիոընկերության խորհուրդ
Հյուսիսային համալսարան
Հայաստանի ամերիկյան համալսարանի կենտրոն
«Արարատ» թենիսի ակումբ
ՄԱԿ-ի առողջապահության համաշխարհային կազմակերպության հայաստանյան գրասենյակ
Հայաստանում Ուրուգվայի պատվավոր հյուպատոսի գրասենյակ
Լևոն Շանթի անվան №4 հիմնական դպրոց
Հայաստանի ազգային պարարվեստի միություն
Արամ Մերանգուլյանի անվան ժողովրդական գործիքների անսամբլ
Հայկական բարեգործական ընդհանուր միության ներկայացուցչությունը Հայաստանում


== Պատկերասրահ ==

		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ջնուկ

Ջնուկ, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆոնտեն լե Վերվեն

Ֆոնտեն լե Վերվեն (ֆր.՝ Fontaine-lès-Vervins), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Վերվեն (շրջան):
INSEE կոդը՝ 02321։


== Բնակչություն ==
2010 թվականին բնակչությունը կազմել է 987 մարդ: 


== Տնտեսություն ==
2010 թվականի տվյալներով 613 աշխատունակ բնակիչներից 415-ը (15-64 տարեկան) տնտեսապես ակտիվ են, 198-ը՝ պասիվ (ակտիվության ինդեքսը՝ 67,7 %, 1999 թվականին 67,5 % էր)։ 415 ակտիվ բնակիչներից 373-ը (201 տղամարդ և 172 կին) աշխատող, գործազուրկ՝ 42 (28 տղամարդ և 14 կին)։ 198 պասիվներից 78-ը աշակերտներ և ուսանողներ են, 57-ը՝ թոշակառուներ, 63-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Ֆոնտեն լե Վերվեն (ֆր.)
Թարխանիք

Թարխանիք, գյուղ Արևմտյան Հայաստանում, Կիլիկիայի Ադանայի նահանգի Մարաշի գավառի Զեյթունի գավառակում` Արեգին գյուղի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օվաջիկի գավառակ

Օվաջիկ, գավառակ Արևմտյան Հայաստանում, Խարբերդի վիլայեթի Դերսիմի գավառում։ Կենտրոնը սկզբում Զեռնակ գյուղն էր, իսկ ապա Օվաջիկ գյուղաքաղաքը։
Տարածքով համապատասխանում է Բարձր Հայքի Մնձուր գավառին։


== Աշխարհագրություն ==
Հարավից սահմանակից է Խոզաթի, արևելքից` Խուզիչան, արևմուտքից Չմշկածագի գավառակներին, իսկ հյուսիսից սահմանափակվում է Մարջան լեռնաշղթայով։
Ունի խիստ լեռնային և անտառապատ տարածք։
Գավառակում է գտնվում Օվաջիկի դաշտը, որտեղ սկիզբ է առնում Մնձուր գետն իր Մերջան և Խաղաջուր վտակներով։


== Աշխարհագրություն ==
Ունի սաստիկ ցուրտ ձմեռներ, որի ժամանակ առատ ձյուն է տեղում։


== Բնակչություն ==
XX դարի սկզբերին ուներ 5279 տուն` 36330 բնակչով, որից 1164 տունը հայեր` 11 640 բնակչով, իսկ 4115 տուն` 24 690 բնակչով քրդեր:


== Բնակչություն ==
Մշակում էին ցորեն, գարի, կորեկ:


== Վարչական բաժանում ==
XX դարի սկզբին ուներ 43 գյուղ, որից 26-ը քրդաբնակ էին, իսկ 16-ը` հայ և քուրդ խառը բնակչությամբ։ Կաղնուտ գյուղը զուտ հայաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Assicurazioni Generali

Assicurazioni Generali, իտալական առևտրային կազմակերպություն։ Հիմնադրվել է 1831 թվականին։ Շտաբ-բնակարանը գտնվում է Թուրինում։ 2014 թ. Fortune Global 500 մրցույթում գրավել է 48-րդ տեղը։


== Ծանոթագրություններ ==


== Արտաքին հղումներ ==
Պաշտոնական կայքը
Թոդան

Թոդան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ուչքյոյ

Ուչքյոյ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աբգար Նազարյան

Աբգար Գեղամի Նազարյան (փետրվարի 4, 2002(2002-02-04), Երևան, Հայաստան - սեպտեմբերի 29, 2020(2020-09-29), Կարախանբեյլի, Հադրութի շրջան, Արցախ), Հայաստանի զինված ուժերի զինծառայող, Արցախյան 44-օրյա պատերազմի մասնակից։ Հերոսաբար զոհվել է Կարախանբեյլի գյուղի առաջնային դիրքերից մեկում՝ ԱԹՍ-ի հարվածից։


== Կենսագրություն ==
Աբգար Նազարյանը ծնվել է Երևանում, 2002 թվականին փետրվարի 4-ին։ Սովորել է Երևանի Գրիգոր Զոհրապի անվան թիվ 43 դպրոցում, 2020-ին ավարտել Ավետիք Իսահակյանի անվան ավագ դպրոցը։ 2020 թվականին ընդունվել է Հայաստանի Ֆրանսիական համալսարանի իրավագիտության ֆակուլտետը, որից հետո զորակոչվել բանակ։
Ծառայությունն անցել է Հադրութում։ Ընդգրկվել է ուսումնական գումարտակի դիպուկահարների դասակում։
Պատերազմի առաջին ժամերից մասնակցել է մարտական գործողություններին՝ դիպուկահարի իր զենքով թշնամուն պատճառելով կենդանի ուժի զգալի կորուստներ։
Զոհվել է Կարախանբեյլի գյուղի մոտ՝ ԱԹՍ-ի հարվածից։
Աբգար Նազարյանը 2021 թվականին հունվարի 8-ին հուղարկավորվել է Տավուշի մարզի Կիրանց գյուղում։
Հետմահու պարգևատրվել է մի շարք շքանշաններով, այդ թվում՝ «Մարտական ծառայության» մեդալով։
Աբգար Նազարյանի և ևս յոթ նահատակների հիշատակին խաչքար է տեղադրվել Երևանի Նոր Արեշ թաղամասի այն բակում, որտեղ ծնվել և մեծացել է։ Նրա պատկերով հուշատախտակ է տեղադրված Կիրանցի հերոսների հուշահամալիրում։
Աբգար Նազարյանը ընդգրկված է եղել «Կարմիր արծիվներ» ֆան ակումբում և ակտիվորեն աջակցել է Հայաստանի ֆուտբոլի հավաքականին և ակումբային թիմերին Հայաստանում և արտերկրում։


== Ծանոթագրություններ ==
Համիդիեի գավառակ

Համիդիե, գավառակ Արևմտյան Հայաստանում, Սեբաստիայի վիլայեթում։ Շապին Գարահիսարի գավառի կազմի մեջ։ Կենտրոնը Համիդիե գյուղաքաղաքն էր։


== Բնակչություն ==
1915 թվականի Մեծ եղեռնի նախօրեին ուներ 6969 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Քարֆուր

«Քարֆուր» (ֆր.՝ Carrefour SA), մանրածախ առևտրով զբաղվող ֆրանսիական անդրազգային ընկերություն, որի կենտրոնական գրասենյակը գտնվում է Ֆրանսիայում՝ Էվրի քաղաքում։ «Քարֆուրին» է պատկանում աշխարհի 2-րդ խոշոր մանրածախ առևտրի ցանցը, որը զիջում է միայն ամերիկյան «Wal-Mart»-ին։
2013 թ. դեկտեմբերի 31-ի դրությամբ աշխարհի 34 պետություններում գործում է Քարֆուրի 10105 խանութ (այդ թվում ֆրանչայզինգի պայմանագրով և այլ պայմանագրերով գործընկերներ խանութները)։ Խանութներից 4447-ը գտնվում է Ֆրանսիայում, որից 3458-ը մինիմարկետներ են (convenience store)։
Հայաստանում Քարֆուրը բացվել է 2015 թ. մարտին։


== Ծանոթագրություններ ==


== Արտաքին հղումներ ==
Քարֆուրի պաշտոնական կայքը
Վալեր

Վալեր, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Գենջ գյուղաքաղաքից 33 կմ արևմուտք։
Գյուղը հայաբնակ էր։
1895 թ.-ի ջարդերի ժամանակ բնակչության մի մասը բռնի մուսուլմանացվել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անիի տիպի տուֆ

Անիի տիպի տուֆ, պեմզային տուֆ, հրաբխային ապար, տուֆի տարատեսակ։
Առաջացել է հրաբխի իգնիմբրիտային ժայթքման ժամանակ՝ մոխրի, ավազի, պեմզայի և լապիլների խտացումից ու ջերմազոդումից։ Կազմված է հիմնականում ապակե ոչ բյուրեղային (ամորֆ) մանրաբեկորներից՝ պլագիոկլազի, պիրոքսենի ու հանքային միներալների բյուրեղներից և հին լավաների կտորներից։ Գույնը դեղին է, երբեմն՝ դեղնաշագանակագույն, վարդադեղնագույն, ծակոտկենությունը՝ 35-44%։ Ջերմաձայնամեկուսիչ է։ Տարածված է Արագած լեռնավահանում։ Շահագործվում է Անիպեմզայի տուֆի հանքավայրը։ Օգտագործվում է շինարարության մեջ։ Անիի տիպի տուֆից են կառուցվել Անիի եկեղեցիները, շենքերը, Երևանի երկաթուղային կայարանի և բազմաթիվ բնակելի ու վարչական շենքեր։
Ղավրազ

Ղավրազ, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։
Մարդաշատության պատճառով երբեմն Ղավրազը հիշատակվել է որպես ավան, գյուղաքաղաք։


== Պատմություն ==
Գյուղն ավերվել, բնակչության մեծ մասը կոտորվել է հայրենի գյուղում, իսկ մնացածը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1806 թվականին ուներ 40-50 տուն, իսկ 1914 թվականին՝ 1650 (200 ընտանիք) հայ բնակիչ


== Տնտեսություն ==
Բնակիչները զբաղվում էին երկրագործությամբ, անասնապահությամբ, արհեստներով, առևտրով։


== Պատմամշակութային կառույցներ ==
Ղավրազն ուներ Ս. Փրկիչ անունով եկեղեցի։


== Կրթություն ==
Գյուղում գործում էր Վռամշապուհյան վարժարանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հազարջան

Հազարջան, հայկական արական անուն։ Առաջացել է հայերեն Հազար կրճատ անունից և ջան գգվական ձևով։ Հիշատակվել է 1576, 1561 թվականներին։


== Ծանոթագրություններ ==
Կիմ (ֆուտբոլիստ)

Անվան այլ կիրառումների համար տե՛ս՝ Կիմ (այլ կիրառումներ)Խուակին Մանուել Սամպաո Սիլվա, հայտնի է որպես Կիմ (պորտ.՝ Joaquim Manuel Sampaio Silva, նոյեմբերի 13, 1975(1975-11-13), Վիլա Նովա դի Ֆամալիկան), պորտուգալացի ֆուտբոլիստ, Ավեշ ակումբի դարպասապահ։


== Կարիերա ==
Կիմի առաջին ակումբը եղել է Բրագայի Սպորտինգը, որտեղ սկսկել է երիտասարդական թիմից։ Դեբյուտը նշել է 1994 թվականին։ Այնտեղ անցկացրել է 208 հանդիպում։ 2004 թվականին տեղափոխվել է Բենֆիկա, որտեղ դարձել է երկրի չեմպիոն և գավաթակիր։ 2010 թվականի ամռանը վերադարձել է Սպորտինգ, որտեղ հիմնական դարպասապահի դիրքը զբաղված էր, և տեղ է գտել այնտեղ միայն այն ժամանակ, երբ թիմից հեռացել է Արտուրը։
1998-2008 թվականներին ընդգրկվել է Պորտուգալիայի հավաքականի կազմում։ Նա մասնակցեց 2 Եվրոպայի և 1 Աշխարհի առաջնության։


== Ձեռքբերումներ ==
Պորտուգալիայի գավաթակիր 2008/09, 2009/2010, 2012/2013
Պորտուգալիայի չեմպիոն 2004/05, 2009/10
Պորտուգալիայի սուպերգավաթակիր 2005


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը Чемпионат.com Archived 2015-04-20 at the Wayback Machine.
(1518) Ռովանիեմի

(1518) Ռովանիեմի (անգլ.՝ Rovaniemi), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 15-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,225056 ա. մ., առավելագույնը մոտենում է 1,9064 ա. մ. հեռավորության վրա և հեռանում 2,5437 ա. մ.։ Արեգակի շուրջ մեկ ամբողջական պտույտ է կատարում 1212,3 երկրային օրվա ընթացքում, իր ուղեծրով շարժվելով միջինում 0,296956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1518) Ռովանիեմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արման Սարգսյան

Արման Գևորգի Սարգսյան (հունիսի 4, 1978(1978-06-04), Երևան, Հայկական ԽՍՀ, ԽՍՀՄ), պետական գործիչ, Հայաստանի Հանրապետության պաշտպանության
նախարարի տեղակալ, Հայաստանի Հանրապետության ոստիկանության նախկին պետ, ոստիկանության գնդապետ։


== Կենսագրություն ==
Արման Սարգսյանը 2000 թվականին ավարտել է ՀՀ ՆԳՆ բարձրագույն դպրոցը։
2006 թվականին՝ Հայաստանի Հանրապետության պետական կառավարման ակադեմիայի մագիստրատուրան։
2016 թվականից՝ Երևանի պետական համալսարանի ասպիրանտուրայի քաղաքագիտության տեսության և պատմության ամբիոնի հայցորդ, մի շարք գիտական հոդվածների հեղինակ։
Ավարտելով ՆԳՆ բարձրագույն դպրոցը, նշանակվել է Երևանի Խորհրդային ՆԳ բաժնի քրեական հետախուզության բաժանմունքի օպերլիազորի պաշտոնին, ապա` 2001-ից 2005 թվականներին Երևան քաղաքի ներքին գործերի վարչության քրեական հետախուզության բաժնի 2-րդ բաժանմունքի օպերլիազոր։
2005-ից 2008 թվականներին՝ ՀՀ ոստիկանության ներքին անվտանգության վարչության օպերատիվ ապահովման բաժնի ավագ օպերլիազոր։
2008-ից 2012 թվականներին՝ ՀՀ ոստիկանության ներքին անվտանգության վարչության օպերատիվ ապահովման բաժնի պետի տեղակալ։
2012-ից 2014 թվականներին՝ ՀՀ ոստիկանության քրեական հետախուզության գլխավոր վարչության 1-ին վարչության բաժնի պետ։
2014-ից 2017 թվականներին՝ ՀՀ ոստիկանության կազմակերպված հանցավորության դեմ պայքարի գլխավոր վարչության 3-րդ (բարձր տեխնոլոգիաների ոլորտում կատարվող հանցագործությունների, թրաֆիքինգի, անօրինական միգրացիայի և ահաբեկչության դեմ պայքարի) վարչության պետ։
2017-ից 2018 թվականներին՝ ՀՀ ոստիկանության քրեական հետախուզության գլխավոր վարչության պետի առաջին տեղակալ։
Հայաստանի Հանրապետության նախագահի 2018 թվականի մայիսի 18-ի հրամանագրով նշանակվել է Հայաստանի Հանրապետության ոստիկանության պետի առաջին տեղակալ։
Հայաստանի Հանրապետության նախագահի 2019 թվականի սեպտեմբերի 19-ի հրամանագրով նշանակվել է Հայաստանի Հանրապետության ոստիկանության պետի պաշտոնակատար։
Հայաստանի Հանրապետության նախագահի 2020 թվականի մարտի 19-ի հրամանագրով նշանակվել է Հայաստանի Հանրապետության ոստիկանության պետ։
Հայաստանի Հանրապետության նախագահի 2019 թվականի սեպտեմբերի 12-ի հրամանագրով պարգևատրվել է «Հասարակական կարգի գերազանց պահպանման համար» մեդալով։
Հայաստանի Հանրապետության նախագահի 2020 թվականի հունիսի 8-ի հրամանագրով ազատվել է Հայաստանի Հանրապետության ոստիկանության պետի պաշտոնից։
Հայաստանի Հանրապետության վարչապետի 2021 թվականի հունվարի 8-ի որոշումով նշանակվել է Հայաստանի Հանրապետության պաշտպանության նախարարի տեղակալ։
Պարգևատրվել է մի շարք մեդալներով, կրծքանշաններով և շնորհակալագրով։
Ամուսնացած է, ունի երկու դուստր և մեկ որդի։


== Ծանոթագրություններ ==
Տելգատե

Տելգատե  (իտալերեն՝ Telgate), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 4644 մարդ։ Խտությունը կազմում է 580,5 մարդ/կմ²։ Տարածքը ՝ 8 կմ²։ Փոստային ինդեքս՝ 24060։ Հեռախոսային կոդ՝ 035։


== Արտաքին հղումներ ==
Պաշտոնական կայքի կարգավորում (իտալ.)


== Ծանոթագրություններ ==
Սերո Աբրահամյան

Սերո Սողոմոնի Աբրահամյան (իսկական անունը՝ Սերյոժա, հուլիսի 13, 1925, Աշան - հուլիսի 12, 2000, Սևան), հայ բանաստեղծ, արձակագիր, ԽՍՀՄ գրողների միության անդամ 1956 թ.-ից։ ԽՄԿԿ անդամ 1955 թվականից։


== Կենսագրություն ==
Ծնվել է Լեռնային Ղարաբաղի Ինքնավար Մարզի Մարտունու շրջանի Աշան գյուղում։ Սովորել է տեղի և հարևան Ղզղալա գյուղի դպրոցներում։ 1949-1963 թվականներին եղել է գյուղական դպրոցական գրադարանների և կուլտուրայի տան վարիչ և տնօրեն։ 1964 թվականից ավագ գրական աշխատող է եղել Բաքվի «Կոմունիստ» (հայերեն) թերթի խմբագրությունում։
1990 թ. բռնագաղթել է Բաքվից և բնակություն հաստատել Սևանում։ 1991 թվականին հիմնադրել է Հայաստանի խուլ-համրերի միավորման «Խաղաղ աշխարհ» թերթը։
Գրողի «Ապրողներս ընկածների պարտապանն ենք» (1997 թվական) գրքում ներկայացված են [[Արցախյան գոյամարտում զոհված ՀՀ Գեղարքունիքի մարզի Սևանի ենթաշրջանի 37 ազատամարտիկների կենսագրությունները և Սևանի կամավորական ջոկատի մարտական ուղին։ Արցախյան շարժման և պատերազմին նվիրված հրապարակախոսական հոդվածներ («Արցախյան քրոնիկոն», «Գրառումներ Բաքվից», «Թուրքը մնում է թուրք» և այլն) է տպագրել «Գարկան թերթ», «Ազատ Արցախ», «Սևան» և այլ թերթերում։
Մահացել է ՀՀ Սևան քաղաքում, թաղված է Աշանում։


== Երկեր ==
Իմ ստորագրությունը (բանաստեղծություններ), Բաքու, Ազերնեշր, 1955, 88 էջ։
Ներշնչանք (բանաստեղծություններ), Բաքու, Ազերնեշր, 1960, 52 էջ։
Միջօրե (բանաստեղծություններ), Բաքու, Ադրբեջանի պետական հրատարակչություն, 1963, 72 էջ։
Լեռնային վտակ (ժողովածուում տեղ են գտել նաև Ս. Աբրահամյանի գործերը), բաքու, Ազերնեշր, 1963, 132 էջ։
Ծարավ (բանաստեղծություններ), Բաքու, Ադրբեջանի պետական հրատարակչություն, 1972, 64 էջ։
Լեռներ, իմ լեռներ (բանաստեղծություններ), Բաքու, Ադրբեջանի պետական հրատարակչություն, 1977, 60 էջ։
Եվ ես ապրում եմ (բանաստեղծություններ և պոեմներ), Բաքու, «Յազըչը», 1982, 96 էջ։


== Ծանոթագրություններ ==
Անտուան Տամեստիտ

Անտուան Տամեստիտ (ֆր.՝ Antoine Tamestit, 1979, Փարիզ), ֆրանսիացի ալտահար։


== Կյանքը և գործունեությունը ==
Տամեստիտը սովորել է Փարիզի կոնսերվատորիայում՝ Ժան Սուլեմի դասարանում։ Այնուհետև նա սովորել է Յելի համալսարանում և Տոկյո Կվարտետին է ուսուցանել։
2000 թ. նվաճել է ֆրանսիական Մորիս Վիոյի անվան առաջին մրցանակը, 2001 թ. Վիլլիամ Փրիմրուզի անվան ալտահարների մրցույթի առաջին մրցանակը։ Նվաճել է մրցանակներ նաև Մյունիխում և Նյու Յորքում։ 2007 թ. ճանաչվել է ֆրանսիական «Երաժշտական մենամարտերի» տարվա գործիքային հայտնություն։
Տամեստիտը հանդես է գալիս աշխարհի տարբեր նվագախմբերի հետ որպես սոլիստ։ Հանդես է գալիս նաև կամերային երաժշտությունում բազմաթիվ հանրահայտ կատարողների հետ մեկտեղ՝ Մարթա Արգերիխ, Ռենո Կապյուսոն, Նիկոլա Անգելիխ, Գիդոն Կրեմեր, Գոտիե Կապյուսոն, Տաբեա Ցիմմերման և այլք։
Նա նվագում է էտիեն Վատելոյի պատրաստած ալտը։ Շատ հաճախ նա նաև նվագում է Ստրադիվարիուսի պատրաստած առաջին ալտը («Մալեր»)։
Տամեստիտը ձայնագրել է տարբեր ստեղծագործություններ, որոնց մեջ են մտնում Շուբերտի «Արպեջիոն» սոնատան և Բախի պարտիտները։


== Ծանոթագրություններ ==
Աստերոիդների ցանկ (33801-33900)

Աստերոիդների ցանկ (33701-33800)  • Աստերոիդների ցանկ  • Աստերոիդների ցանկ (33901-34000)
 Աստերոիդների ցանկ (33701-33800)  • Աստերոիդների ցանկ  • Աստերոիդների ցանկ (33901-34000)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Կանտարոն

Կանտարոն (ֆր.՝ Cantaron), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Կոնտ կանտոնում։
Կոմունայի տարածքը կազմում է 7.38 կմ², 2006 թվականին բնակչությունը կազմել է 1186 մարդ աճի միտումով, 2012 թվականին՝ 1337 մարդ, բնակչության խտությունը՝ 181.2 մարդ/կմ²։


== Բնակչություն ==
Կոմունայի բնակչությունը  2006 թվականին կազմել է 1337 մարդ, 2012 թվականին՝ 181.2 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 800 բնակիչներից 592-ը եղել են տնտեսապես ակտիվ, 208-ը՝ ոչ ակտիվ (ակտիվության գործակիցը կազմել է 74 %, 1999 թվականին եղել է 69 %։ Աշխատունակ տարիքի 592 ակտիվ բնակիչներից աշխատում էին 553-ը (294 տղամարդ և 259 կին), 39 հաշվառված էին որպես գործազուրկ (20 տղամարդ և 19 կին)։ Աշխատունակ տարիքի 208 ոչ ակտիվ բնակիչներից 69-ը եղել են աշակերտներ կամ ուսանողներ, 93-ը՝ թոշակառուներ, իսկ 46-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 502 հարկատու տնային տնտեսություններ, որտեղ ապրում էր 1321.5 մարդ։ Մեկ հարկատուին բաժին ընկնող շահույթը կազմել է 23179 եվրո։


== Ծանոթագրություններ ==
Ժան Ֆրանսուա Շամպոլյոն

Անվան այլ կիրառումների համար տե՛ս՝ Շամպոլյոն
Ժան Ֆրանսուա Շամպոլյոն (ֆր.՝ Jean-François Champollion, նաև՝ Շամպոլյոն Կրտսեր (ֆր.՝ Champollion le Jeune, դեկտեմբերի 23, 1790(1790-12-23)[…], Ֆիլաժ, Ֆրանսիայի թագավորություն - մարտի 4, 1832(1832-03-04)[…], Փարիզ, Հուլիսյան միապետություն[…]), ֆրանսիացի գիտնական, եգիպտագիտության հիմնադիրը։ Գրենոբլի (1807) և Ֆրանսիական (1830) ակադեմիաների անդամ, Պետերբուրգի ԳԱ պատվավոր անդամ (1826)։
Տիրապետել է մի շարք հին լեզուների, այդ թվում՝ եգիպտերենին և եբրայերենին։ Ուսումնառության տարիներից զբաղվել է Եգիպտոսի հնագիտական արժեքների ուսումնասիրությամբ։ 1814 թվականին լույս է ընծայել «Եգիպտոսը փարավոնների օրոք» գիրքը։ Երկար տարիներ նվիրել է Ռոզեթյան արձանագրության ընթերցմանը և 1822 թվականին շարադրել հին եգիպտական գրի վերծանման հիմնական սկզբունքները, որոշել նրա զարգացման հաջորդականությունը՝ հիերոգլիֆային, հիերատական, դեմոտական։
1828-1830 թվականներին ղեկավարել է Եգիպտոս ուղևորվող հնագիտական արշավախումբը, այնտեղ հավաքել և պատճենահանել է մեծ քանակությամբ տեքստեր, հուշարձաններ, պատկերներ, որոնք ետմահու լույս են տեսել «Եգիպտոսի և Նուբիայի հուշարձաններ» հրատարակությամբ։
1831 թվականից ղեկավարել է Կոլեժ դը Ֆրանսի՝ հատկապես իր համար բացված եգիպտագիտության ամբիոնը։ 1835-1841 թվականներին լույս է տեսել Շամպոլյոնի «Եգիպտերենի քերականություն», 1841 - 1843 թվականներին՝ «Եգիպտերենի բառարան և հիերոգլիֆային գիր» աշխատությունները։


== Շամպոլյոնի երկերի ընտրանի ==
Monuments de l’Egypte et la Nubie, v. 1 - 4, P., 1835-45
L’Egypte sous les pharaons ou recherches sur la géographie, la religion, la langue, les écritures et l’histoire de l’Egypte avant l’invasion de Cambyse. Description géographique, 1811.
Dictionnaire copte.
Lettre à monsieur Dacier, secrétaire perpétuel de l’Académie des inscriptions et belles- lettres, relative à l’alphabet des hiéroglyphes phonétiques employés par les Egyptiens pour inscrire sur leurs monuments les titres, les noms, et les surnoms des souverains grecs et romains, 1822.
Précis du système hiéroglyphique des anciens Egyptiens, ou recherche sur les éléments premiers de cette écriture sacrée, sur les diverses combinaisons et sur les rapports de ce système avec les autres méthodes graphiques égyptiennes, 1824.
Lettres à M. le duc de Blancas d’Aulps, premier gentilhomme de la chambre, pair de France, relative au Musée royal égyptien de Turin, 1824, 1826.
Catalogue raisonné de plusieurs stèles précieuses. Du musée de Genève, 1826.
Lettres de Champollion le Jeune, écrites pendant son voyage en Egypte en 1828 et 1829.
Grammaire Egyptienne, 1836


== Ծանոթագրություններ ==


== Գրականություն ==


== Արտաքին հղումներ ==
Jean-François Champollionի գործերը Գուտենբերգ նախագծում
Giants of Egyptology: Jean-François Champollion, 1790–1832
Key words: unlocking lost languages
BBC: Jean-François Champollion
Սարգիս Մովսիսյան (այլ կիրառումներ)

Սարգիս Մովսիսյան անուն-ազգանունը կարող է վերաբերել հետևյալ անձանց.

Սարգիս Մովսիսյան, Արցախի Հանրապետության Պաշտպանության բանակի կրտսեր սերժանտ, «Արիության համար» պարգևատրված հետմահու մեդալակիր
Սարգիս Մովսիսյան, նախկին հայ ֆուտբոլիստ, հարձակվող
Սիրոտսկի (այլ կիրառումներ)

Սիրոտսկի, կարող է վերաբերել՝

Սիրոտսկի - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Սիրոտսկի - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Հեքյարիի գավառ

Հեքյարի, գավառ Արևմտյան Հայաստանում, Վանի վիլայեթում։ Գտնվում էր նահանգի հարավային մասում։


== Աշխարհագրություն ==
Հեքյարիի սահմանը հյուսիսից կազմում էին Չուխի, արևմուտքից Կորդվաց, իսկ արևելքից՝ Զագրոսի լեռները։ Տարածքը հիմնականում հարթավայրային էր։ Գավառով հոսում է Մեծ Զաբ գետը։


== Բնակչություն ==
XIX դարում բնակչության հիմնական մասը ասորիներն ու քրդերն էին։ Հայերը գլխավորապես կենտրոնացված էին Աղբակի գավառակում։ XIX դարի վերջին ուներ 42870 բնակիչ, որից 300-ը՝ հայերը, իսկ 1888 թվականին հայերի թիվը կազմում էր 10000։ Ըստ Վ. Քինեի տվյալների 1891 թվականին գավառն ուներ 300 000 բնակիչ, որից 15000-ը՝ հայեր։


== Պատմամշակութային կառույցներ ==
Գավառի տարբեր վայրերում սփռված են հայկական հնություններ և հուշարձաններ, որոնց թվում է նաև Ս. Բարթուղեմեոս հայտնի վանքի ավերակները։


== Վարչական բաժանում ==
Գավառը բաժանված էր 11 գավառակների.

Աղբակ
Ամադիե
Գավառ
Համիդ
Մահմուդիե
Նորդուզ
Շամդինան
Շեբաբ
Չալ
Ջուլամերկ
Օրամարի1897 թվականից հետո գավառն ուներ 6 գավառակ.
Աղբակ
Բեթելշաբաբ
Գավառ (Գյավար)
Համիդիե
Գավառ
Շամդինան (Շեմդինան)
Ջուլամերկ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հաչիկո

Հաչիկո (ճապ.՝ ՝ ハチ公 - Հաչիկո), (1923 թ նոյեմբերի 10 - 1935 մարտի 8), շուն, որն արժանահիշատակ է իր տիրոջ նկատմամբ նվիրվածությամբ և հավատարմությամբ, որ շարունակվել է բազում տարիներ տիրոջ մահից հետո։ Ճապոնիայում նա հավատարմության խորհրդանիշ է համարվում։


== Կենսագրություն ==
Հաչիկոն ծնվել է 1923 թվականի նոյեմբերի 10-ին, չինական Ակիտա պրեֆեկտուրայում։ Ֆերմերը որոշեց շնիկին նվիրել պրոֆեսոր Ուենո Հիդեասբուրոյին, ով աշխատում էր Տոկիոյի համալսարանում։ Պրոֆեսորը շնիկին տվեց Հաչիկո (ութերորդ) անունը։
Երբ Հաչիկոն մեծացավ նա ամենուր անպայման հետևում էր իր տիրոջը։ Վերջինս ամեն օր գնում էր քաղաք աշխատանքի, դրա համար էլ շունը ճանապարհում էր նրան իրենց մուտքից մինչև Շիբույա կայարան, այնուհետև ցերեկվա ժամը երեքին նորից վերադառնում էր այնտեղ՝ դիմավորելու իր տիրոջը։
1925 թվականի մայիսի 21-ին պրոֆեսորի մոտ տեղի ունեցավ ինֆարկտ, բժիշկները չկարողացան փրկել նրա կայնքը, և նա արդեն տուն չվերադարձավ։ Այդ ժամանակ Հաչիկոն տասնութ ամսական էր։ Այդ օրը նա այդպես էլ չդիմավորեց իր տիրոջը, սակայն նա սկսեց գնալ կայարան ամեն օր, համբերատար կերպով սպասելով նրան մինչ ուշ գիշեր։
Նա գիշերում էր պրոֆեսորի տան սանդուղքամուտքի մոտ։ Չնայելով նրան, որ շանը փորձում էին տանել իրենց տուն պրոֆեսորի ընկերներն ու բարեկամները, նա շարունակում էր ամեն օր գնալ կայարան։ Տեղի առևտրականները և երկաթուղային աշխատողները կերակրում էին Հաչիկոյին, գնահատելով նրա համառությունը։
Շունը դարձավ հայտնի ամբողջ Ճապոնիայում 1932 թվականին Տոկիոյի հայտնի թերթերից մեկի հրապարակումից հետո. «Նվիրված ծեր շունը սպասում է իր տիրոջ վերադարձին, ով մահացել է յոթ տարի առաջ»։ Պատմությունը հրապուրեց ճապոնացիների սրտերը, և բոլորը գնում էին կայարան տեսնելու շանը։


== Մահ ==

Հաչիկոն եկել է կայարան մինչ իր մահը (1935 թվականի մարտի 8-ին)։ Մահացած Հաչիկոյին գտել են կայարանից ոչ հեռու գտնվող ճանապարհին։ Նրա մոտ հայտնաբերվել է վերջին շրջանի քաղցկեղ և սրտի ֆիլարիաներ։ Հաչիկոյի ստամոքսում հայտաբերել են չորս փայտիկ յակիտորի, նրանցից ոչ մեկը չի վնասել նրա ստամոքսը և չեն եղել մահվան պատճառ։ Նրա մահից հետո երկրում մեծ ռեզոնանսի տեսքով, հայտարարվեց սգի օր։


== Հիշատակ ==

1934 թվականի ապրիլի 21-ին կանգնեցվեց Հաչիկոյի հուշարձանը։ Երկրորդ համաշխարհային պատերազմի ժամանակ հուշարձանը ոչնչացվեց։ Պատերազմից հետո՝ 1939 թվականի օգոստոսին, հուշարձանը վերականգնվեց։ Այսօր Հաչիկոյի հուշարձանը գտնվում է Շիբույա կայարանում, այն սիրահարների հանդիպման տեղ է։ Հաչիկոյի մնացորդները պահպանվում են խրտվիլակի տեսքով Գիտության ազգային թանգարանում, Ուենո, Տոկիո, Ճապոնիա։ Հաչիկոյի մնացորդների մի մասը դիակիզված և թաղված է Աոյամա գերեզմանոցում, շրջան Մինատո-կու, Տոկիո։


== Ազդեցությունը մշակույթի վրա ==
Հաչիկոյի պատմության հիման վրա ստեղծվել են ֆիլմեր՝ «Հաչիկոյի պատմությունը» (ճապ.՝ ハチ公物語) և 2009 թվականի «Հաչիկո` մի շան պատմություն» ռեմեյքը։
Հաչիկոյի հուշարձանը կենտրոնական տարր է The World Ends with You խաղի հանձնարարություններից մեկում Nintendo DS-ի համար։


== Տես նաև ==
Գրեյֆայրես Բոբբի
Բալտո
Նվիրվածության հուշարձան
Սերժանտ Ստաբբի
Սպիտակ Բիմ Սև ականջ (ֆիլմ)


== Ծանոթագրություններ ==
Ֆիլիպե Վիզեու

Ֆիլիպե դոս Ռեիս Պերեյրա Վիզեու դո Կարմո (պորտ.՝ Felipe dos Reis Pereira Vizeu do Carmo ավելի հայտնի է Ֆիլիպե Վիզեու անունով, պորտ.՝ Felipe Vizeu, մարտի 12, 1997(1997-03-12), Տրես Ռիուս, Ռիո դե Ժանեյրո, Բրազիլիա), բրազիլացի ֆուտբոլիստ, Ֆլամենգո ակումբի հարձակվող։


== Ակումբային կարիերա ==
Վիզեուն Ամերիկա Մինեյրո և Ֆլամենգո ակումբի սան է։ 2016 թվականի փետրվարի 11-ին Կարիոկայի Լիգայի շրջանակներում, նա կատարել է իր առաջնաելույթը վերոհիշյալ ակումբի կազմում, Պորտուգեզ ակումբի դեմ խաղի ժամանակ։ Մայիսի 26-ին Շապեկոենսե ակումբի դեմ խաղում նա առաջնախաղով հանդես է եկել բրազիլական Սերիա Ա առաջնությունում։ Այս խաղում նա խփել է իր առաջին գոլը՝ Ֆլամենգո ակումբի կազմում։


== Միջազգային կարիերա ==
2017 թվականին Վիզեուն, լինելով Բրազիլիայի երիտասարդական հավաքականի կազմում, հանդես է եկել Հարավային Ամերիկայի երիտասարդական առաջնությունում, որը կայացել է Էկվադորում։ Մրցաշրջանում նա խաղացել է ընդդեմ Չիլիի, Պարագվայի, Կոլումբիայի, Արգենտինայի, Վենեսուելայի, Ուրուգվայի և երկու անգամ էլ Էկվադորի հավաքականների։ Էկվադորի, Արգենտինայի, Վենեսուելայի և Պարագվայի հավաքականների հետ բոլոր խաղերի ժամանակ Վիզեուն դարձել է գոլերի հեղինակ։


== Ծանոթագրություններ ==


== Արտաքին հղումներ ==
Ֆուտբոլիստի վիճակակագրությունը soccerway կայքում
Կարմեն ակադեմիա

Կարմեն ակադեմիա (ֆր.՝ Académie Carmen), գեղարվեստի մասնավոր ակադեմիա Ֆրանսիայում՝ Փարիզի Notre-Dame-des-Champs շրջանում։ Այն գոյություն է ունեցել 1898-1901 թվականներին, հիմնադրվել է ամերիկացի նկարիչ Ջեյմս Էբբոտ Մաք-Նեյլ Ուիսթլերի և նախկին բնորդուհի Կարմեն Ռոսսիի կողմից։


== Պատմություն ==

Ակադեմիայի հիմնադրման գաղափարը պատկանում է Կարմեն Ռոսսիին (իտալերեն՝ Carmen Rossi) , ծննդյամբ` Կաիրա (իտալերեն՝ Caira): Հավանաբար նա ծնունդով  Նեապոլից է եղել։ Փարիզում Կարմենը բնորդուհի է եղել նախ ամերիկացի նկարիչ Ջեյմս Ուիսթլերի մոտ, հետո` Ժյուլիանի ակադեմիայում։ Նա Կաիրա քույրերի զարմուհին էր, որոնցից մեկը, ամուսնու` Չեզար Վիտտիի հետ, 1894 թվականին բացել է գեղարվեստի Վիտտի ակադեմիան։ Հավանաբար նրա հաջողությանը նախանձելով` Կարմենը որոշել է բացել իր սեփական նմանատիպ ակադեմիան։
Ուիսթլերը հավանություն է տվել նրա գաղափարին, և ակադեմիան բացվել է 1898 թվականի հոկտեմբերին։ Կարմենն առաջարկել է նոր դպրոցն անվանել Ուիսթլերի ակադեմիա, բայց նկարիչը նախընտրել է «Կարմեն» անունը։ Ակադեմիայի համար անհրաժեշտ շինությունը գտնվել է Կարոլյուս Դյուրան հյուրանոցի դիմաց։ Գեղարվեստական նոր դպրոցի բացման մասին հայտարարել են մի շարք լոնդոնյան թերթերում, ինչպես նաև` ամերիկյան New York Herald-ում։ Այս իրադարձությունը Փարիզում քննարկումների թեմա է դարձել։
Կարմեն Ռոսսին ղեկավարում էր ակադեմիան, սակայն չէր դասավանդում։ Դասերն անց էին կացնում Ուիսթլերը և քանդակագործ Ֆրեդերիկ Մակմոնիսը։ Ակադեմիայի բացման ժամանակ գործում էին տղաների և աղջիկների առանձին դասարաններ, որոնցից յուրաքանչյուրում կար քսան ուսանող։ Մեկ ամիս անց ակադեմիայում սովորում էին արդեն վաթսուն ուսանող։ Ոչ բոլոր ուսանողներին էին դուր գալիս Ուիսթլերի խիստ կանոնները. ուսանողների թիվը կրճատվել է` հասնելով քառասունի։ Մնացել են նրանք, ովքեր ընդունել են Ուիսթլերի կանոններն ու դասավանդման մեթոդները։
1900 թվականի գարնանը դպրոցը տեղափոխվել է մեկ այլ շինություն Մոնպառնասում։ Կարմենն առաջարկել է թողնել միայն կանանց դասարանները։ Ուիսթլերը համաձայնվել է։ 1901 թվականին Կարմենն ակադեմիայի ղեկավարման գործը հանձնել է Ինեզ Ադամսին (անգլ.՝ Inez Addams) և բացել իր գինու կրպակը։
Ուիսթլերի գնալով վատացող առողջությունը նրան այլևս թույլ չէր տալիս դասավանդել ակադեմիայում։ 1901 թվականի ապրիլի 6-ին ակադեմիան, համաձայն Ուիսթլերի կարգադրության, վերջնականապես դադարեցրել է իր գոյությունը։


== Դասավանդողներ ==
Ֆրեդերիկ Ուիլյամ Մակմոննիստ
Ալֆոնս Մուխա
Ջեյմս Էբբոտ Մաք-Նեյլ Ուիսթլեր


== Հայտնի շրջանավարտներ ==
Էլիս Պայկ Բարնի
Ջոն Գվեն
Լյուսիա Մեթյուս
Աննա Օստրոումովա-Լեբեդևա
Լոութոն Սայլաս Պարկեր
Ֆրիդրիխ Կարլ Ֆրիսկե


== Տես նաև ==
Սյուիս ակադեմիա


== Գրականություն ==
Nigel Thorpe Rossi, Carmen // Dictionary of Artists' Models / Jill Berk Jiminez. — Routledge, 2013. — P. 467—469.


== Ծանոթագրություններ ==


== Արտաքին հղումներ ==
«Carmen Rossi»։ The Correspondence of James McNeill Whistler (անգլերեն)։ University of Glasgow։ Վերցված է 2018-02-02
Տումին (գյուղ, Լոկաչինի շրջան)

Տումին (ուկրաիներեն՝ Тумин), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Տումին գյուղում բնակվում էր 419 մարդ։ Բնակավայրը զբաղեցնում է 1626 կմ² տարածք։ Բնակչության խտությունը կազմում էր 257,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Ռոբին սյուր Գալաբր

Լա Ռոբին սյուր Գալաբր (ֆր.՝ La Robine-sur-Galabre, օքս.՝ La Robina), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Արևմտյան Դին լե Բեն կանտոնի կազմի մեջ։ Համայնքի շրջանը՝ Դին լե Բեն (շրջան)Դին լե Բեն։
Համայնքի INSEE կոդ՝ 04167։


== Բնակչություն ==
Համայնքի բնակչությունը 2008 թվականին կազմում էր 324 մարդ։


== Տնտեսություն ==
2007 թվականի տվյալներով 225 աշխատունակ տարիքի մարդկանցից (15-64 տարեկան) 183-ը տնտեսապես ակտիվ էին, 42-ը անգործ (ակտիվության ցուցանիշը 81,3 %, 1999 թվականին եղել է՝ 70,6 %)։ 183 աշխատունակ բնակիչներից 171-ը աշխատում էին (85 տղամարդ և 86 կին), անաշխատանք էին 12-ը (4 տղամարդ և 8 կին)։ 42 անգործ մարդկանցից 19-ը աշակերտներ կամ ուսանողներ են, 18-ը թոշակառու, 5-ը չէին աշխատում այլ պատճառներով։


== Տեսարժան Վայրեր ==
Եկեղեցի Սեն Պոն (XII դար)
Մատուռ Սեն Պոն (XVII դար)
Ժամատուն Սեն Ժան


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Լա Ռոբին սյուր Գալաբր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Լա Ռոբին սյուր Գալաբր» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Հինգ շաբաթ օդապարիկով

«Հինգ շաբաթ օդապարիկով» (ֆր.՝ Cinq semaines en ballon), Ժյուլ Վեռնի առաջին արկածային ստեղծագործությունը։


== Սյուժե ==


=== Ընդհանուր նկարագրություն ===
Ինչ-որ դոկտոր Սամուել Ֆերգյուսոնը՝ Լոնդոնի աշխարհագրական միության անդամ, Ջո անունով ծառայի ու «Դիք» մականունով ընկերոջ՝ Ռիչարդ Քենեդիի հետ ճանապարհորդության է մեկնում դեպի Աֆրիկա, այդ ժամանակ դեռևս չհայտնաբերված ջրածնով լցված օդապարիկով։ Ֆերգյուսոնը հայտնագործել էր մեխանիզմ, որի շնորհիվ պետք չէր գազ բաց թողնել կամ բալաստ դատարկել, այդ իսկ պատճառով նման օդապարիկով կարելի էր գնալ շատ հեռու։ Վեպում այս արկածը պետք է միավորեր Արևելյան Աֆրիկայում գտնվող սըր Ռիչարդ Ֆրենսիս Բերթոնի ու Ջեն Հենինգի և Սահարայում ու Չադում գտնվող Հայնրիխ Բարտի արշավախմբերը։ Ճանապարհորդությունը սկսվում է Զանզիբարի արևելյան ափից և անցնում է ժամանակակից Սենեգալի Վիկտորիա, Չադ լճերով, Ագադեզով, Թիմբուկտույով, Սեգուով, Սեն-Լուիով, Ժենեով։ Գրքում Կենտրոնական Աֆրիկան նկարագրվում է որպես անապատ, բայց իրականում սավանա է։


=== Հերոսների գործողությունները ===
Գրքում հերոսները նոր աշխարհագրական հայտնագործություններ են անում ու բազմիցս ստիպված են լինում պայքարել տեղաբնիկների դեմ։ Վեպի ընթացքում հերոսները՝

18-րդ գլխում (43-ից) բացահայտում են Նեղոսի ակունքները
Քարոզչին փրկում են տեղաբնիկ ցեղերից, որոնք որոշել էին նրան զոհաբերել
Խմում են ամբողջ ջուրը Սահարայով ուժասպառ թռչելուց հետո
Դիմադրում են կոնդորների հարձակմանը, ընդ որում Ջոն թռչում է օդապարիկից
Փրկում են Ջոյին
Հազիվ փրկվում են զինվորական բանակից, երբ օդանավը ծակվում է։Հերոսները, հիմնականում, ողջ են մնում իրենց անկոտրում համառության ու հաջողակության շնորհիվ. նրանք փրկվում են բազմաթիվ լուրջ վտանգներից այն պատճառով, որ քամին փոխում է ուղղությունը, կամ որ համապատասխան կողմ էին նայում։
Արկածների վերջում օդապարիկը ծակվում է, բայց մինչ այդ վայրէջք է կատարում բարեկամ հողերում, որի շնորհիվ հերոսները հաջող ավարտում են ճանապարհորդությունն ու վերադառնում Անգլիա։


== Արտաքին հղումներ ==
Ճանապարհորդության քարտեզ
Լազերային ստոմատոլոգիա

Լազերային ստոմատոլոգիա (անգլ.՝ Dental laser), բերանի խոռոչի լորձաթաղանթի եւ պարօդոնտի հիվանդությունների բուժման եղանակ։ Լազերի ներդրման փորձերը ստոմատոլոգիա<յում կատարվել են դեռևս 1964 թվականից սկսած։ Բայց լազերային տեխնոլոգիաների իրական զարգացումը տեղի է ունեցել վերջին տարիներին։ Լազերի կիրառումը ստոմատոլոգիայում թույլ է տալիս բժիշկներին առաջարկել պացիենտներին մինիմալ ինվազիվ և անցավ միջամտությունների լայն շրջանակ, բուժիչ ազդեցությամբ և էսթետիկական արդյունքով։


== Ստոմատոլոգիական լազերի կիրառում ==
Ունիվերսալ է և կիրառվում է թերապիայում, էնդոդոնտիայում,պարոդոնտոլոգիայում և վիրաբուժությունում։ Ցուցված է պարոդոնտի բուժման և պրոֆիլակտիկայի, ատամների սպիտակեցման, կարիեսի և դրա բարդությունների բուժման, շրթունքի և լեզվի սանձիկի պլաստիկայի, պրոթեզավորման և բրեկետների տեղադրման և իմպլանտավորման ժամանակ։ Ինչպես նաև լնդային ծայրերը, բարորակ գոյացությունների հեռացում, աֆտոզ ստոմատիտների բուժում, հերպես, ատամնային արմատների ստերիլիզացում և այլն։ Պետք չէ ասել,որ կան այնպիսի մի մանիպուլյացիաներ, որնք կատարվում են միմիայն լազերով, օրինակ տեսողության լազերային շտկումը։ Ոչ։ Ցանկացած մանիպուլյացիա, որը մենք կատարում ենք սովորական վիրաբուժական գործիքներով, կարող ենք կատարել նաև լազերով, բայց դա կլինի որակապես այլ միջամտություն՝ խնայող, անարյուն և անցավ։


== Լազերային ստոմատոլոգիայի առավելություններ ==
Լազերը մարդու օրգանիզմի վրա անմիջական բացասական ազդեցություն չի թողնում։ Անվտանգության կանոններին հետևելու պարարագայում, օրինակ` օգտագործել աչքերի հատուկ պաշտպանիչ ակնոցներ, դրա կիրառումը չի սպառնում պացիենտի անվտանգությանը։ Իհարկե,  այս ամենը միայն  որակյալ և վերապատրաստված մասնագետի աշխատանքի պարագայում։
Լազերը չի ազդում ատամի հյուսվածքի վրա, այլ միայն գոլոշիացնում է հավաքված հեղուկը։ Այդ ժամանակ մահանում են մանրէները և ամրանում է ատամի էմալը։ Լազերը չի ազդում առողջ հյուսվածքի վրա, աշխատում է շատ նուրբ, առանց տատանումների և ձայնի, չի տաքանում և չի այրում։ Միջամտությունը հետո պացիենտը ցավային զգացողություն, տհաճ թմրածության զգացողություն չի ունենում, որը առաջանում է ցավազրկումից հետո։ Լազերը նպաստում է հյուսվածքների վերականգմանը։


== Լազերի կիրառման դրական կողմերը ստոմատոլոգիայում ==
Ստոմատոլոգը կատարում է միջամտություն մաքսիմալ հստակությամբ
Չկա նարկոզի կամ այլ անեսթեզիայի անհրաժեշտություն
Արյունահոսությունը ամբողջովին բացակայում է
Չկա տհաճ զգացողություն, որը առաջանում է բոռ-մեքենայի տաքացումից կամ ձայնից


== Լազերի առավելությունները այլ մեթոդներից ==
Շատ մարդիկ, ստոմատոլոգիայի մասին լսելիս, ունենում են տհաճ զգացողություն, իսկ շատերն էլ` վախ։ Այդ զգացողությունը առաջանում է բոռ-մեքենայից։
Գոյոթյուն ունի դենտոֆոբիա հասկացողություն։ Բայց մեր օրերում կարելի է չվախենալ բոռ-մեքենաներից, իսկ բերանի խոռոչում կատարվող գործողությունները կատարվում են անցավ և արագ։ Այդ նվաճումները ստացվել են ստոմատոլոգիայում լազերի կիրառման շնորհիվ։
Լազերային ստոմատոլոգիան համարվում է բուժման  նորագույն մեթոդներից մեկը։


== Ծանոթագրություններ ==
Ֆրանսիական համբույր (ֆիլմ)

Անվան այլ կիրառումների համար տե՛ս՝ Ֆրանսիական համբույր (այլ կիրառումներ)«Ֆրանսիական համբույր» (անգլ.՝ French Kiss), ռեժիսոր Լոուրենս Կեզդանի ֆիլմերից, որի գլխավոր դերերը մարմնավորում են Մեգ Ռայանը, Քևին Քլայնը, Տիմոթի Հաթոնը, Ժան Ռենոն, Ֆրանսուա Կլյուզեն, Սյուզեն Անբեն, Ռենե Համֆրին, Մայքլ Ռայլին, Լորեն Շպիլֆոգելը, Վիկտոր Գարիվեն։
Չարլին կոնֆերանսի համար թռչում է Փարիզ, բայց նրա ընկերուհին չի թռչում, քանի որ վախենում է ինքնաթիռներից։ Մի քանի օր անց տղան զանգում է իր ընկերուհուն և ասում, որ սիրում է ուրիշին։ Քեյթը միանգամից ինքնաթիռ է նստում և նրան վախն հաղթահարելու հարցում օգնում է Լյուկը՝ մի կոպիտ ֆրանսիացի, որը գող է և կոնտրաբանդիստ։ Նա իր գողոնը տեղափոխում է Քեյթի պայուսակով, որպեսզի խուսափի մաքսատան հետ ավելորդ բարդություններից։ Արդյունքում Քեյթը և Լեոն սիրահարվում են մեկմեկու։


== Ծանոթագրություններ ==


== Արտաքին հղումներ ==
Ֆրանսիական համբույր(անգլ.) ֆիլմը Internet Movie Database կայքում
«Ֆրանսիական համբույր»(ռուս.) ֆիլմը ԿինոՊոիսկ կայքում։
Պաշչենովկա (գյուղ, Կոլոմակի շրջան)

Անվան այլ կիրառումների համար տե՛ս՝ ՊաշչենովկաՊաշչենովկա (ուկրաիներեն՝ Пащенівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Պաշչենովկա գյուղում բնակվում էր 174 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 151,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(329) Սվեա

(329) Սվեա (անգլ.՝ Svea), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 21-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,476231 ա. մ., առավելագույնը մոտենում է 2,4147 ա. մ. հեռավորության վրա և հեռանում 2,5378 ա. մ., իսկ Երկրի ուղեծրին Սվեա աստերոիդը նվազագույնը մոտենում է 1,434 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1423,26 երկրային օրվա ընթացքում, իր ուղեծրով շարժվելով միջինում 0,25294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,88° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(329) Սվեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օբյեկտիվիզմ

Օբյեկտիվիզմ, աշխարհայացքային դիրքորոշում, որի հիմքում ընկած է ճանաչողության կողմնորոշումը դեպի սոցիալ-քաղաքական «չեզոքությունը», սոցիալ-քննադատական գնահատականներից, արժեքների և նպատակների մասին դատողություններից, աշխարհայացքային և բարոյական պրոբլեմներից, հատկապես կուսակցական հետևություններից ձեռնպահ մնալը։ Քարոզելով գիտելիքի օբյեկտիվություն, օբյեկտիվիզմը իրականում ոչ միայն սահմանափակում է գիտելիքը, այլև քողարկում սոցիալական և դասակարգային սուբյեկտիվիզմը։ Հասարակական գիտություններում օբյեկտիվիզմին բնորոշ է հրաժարումը դասակարգային վերլուծությունից։